**Mestské zastupiteľstvo v Stupave**

Materiál na rokovanie

Mestského zastupiteľstva v Stupave

dňa 19.09.2016

**Informácia o kontrole plnenia uznesení MsZ**

Materiál obsahuje :

1. Návrh uznesenia

2. Prehľad o plnení uznesení

Predkladá:

Mgr. Margita Hricová

hlavná kontrolórka mesta Stupava

Vypracovali :

JUDr. Tomáš Muroň

prednosta Mestského úradu Stupava

Mgr. Margita Hricová

hlavná kontrolórka mesta Stupava

**Návrh uznesenia**

Mestské zastupiteľstvo v Stupave:

1. **berie na vedomie** informáciu o kontrole plnenia uznesení Mestského zastupiteľstva v Stupave.
2. **ruší** uznesenie č. 7/2016 v bode C1, ktoré ukladá prednostke MsÚ, aby v spolupráci s OZ Via Terra zabezpečila predloženie návrhu prvých úprav v priestore „Malý park“ a to v súlade so zámermi mesta. Priestor bude zároveň slúžiť ako plocha pre oboznámenie verejnosti s celým zámerom „Slávnosti krajiny – Stupava 2020“
3. **predlžuje** termín na splnenie uznesenia č. 60/2016 v bode B, ktoré ukladá prednostke (teraz už prednostovi), aby zabezpečila prípravu nového VZN o rozpočtových opatreniach v spolupráci s ekonomickým oddelením, a to do najbližšieho zasadnutia MsZ v Stupave.
4. **ruší** uznesenie č. 97/2016 v bode B, ktoré ukladá prednostke MsÚ, aby na najbližšom zasadnutí mestského zastupiteľstva predložila materiál o súhlase mestského zastupiteľstva o zriadení vecných bremien na pozemkoch vo vlastníctve mesta par. 2009/166, 2009/11 a par. 2009/196 k. ú. Stupava.

**Informácia o kontrole plnenia uznesení MsZ**

## MsZ zo dňa 4.2.2016 – Uznesenie č. 5/2016 v bode B1

ukladá prednostke MsÚ zabezpečiť vypracovanie Urbanistickej štúdie pre CMZ 1.stupňa, a následne aj „ÚP zóny“ pre CMZ 1.stupňa ako logické dokončenie schvaľovacieho procesu v schválenom „Územnom pláne mesta Stupava, Október 2005“ v znení neskorších zmien a doplnkov (schválené MsZ v roku 2006). Hlavným cieľom riešenia urbanistickej štúdie bude akútne riešenie problémov v CMZ 1. stupňa, t. j. návrh riešenia architektonického vzhľadu budov, formovanie a údržbu fasád a striech a pod., aby boli dodržané a konkretizované všetky regulatívy v zmysle platného UP mesta Stupava.

Termín: rok 2016 s predkladaním postupov na jednotlivých MsZ pre rok 2016.

Časová postupnosť práce:

1. podanie žiadosti spracovateľovi o predloženie cenovej ponuky,
2. predloženie cenovej ponuky Mestskému úradu v Stupave spracovateľom,
3. zhodnotenie cenovej ponuky Mestským úradom v Stupave,
4. vypracovanie zadania Urbanistickej štúdie pre CMZ 1.stupňa (podľa § 4 stavebného zákona),
5. vypracovanie ÚP zóny pre CMZ 1.stupňa (podľa § 12 stavebného zákona a § 13 ods. 2 a ods. 3 písm. c) a ods.4 písm. c).

Úloha je splnená na 3/5, t. j. na 60 %, tak isto ako na 14.-om júnovom MsZ, ibaže v súčasnosti sa zabezpečujú podklady pre verejné obstarávanie na vypracovanie zadania ÚŠ.

## MsZ zo dňa 4.2.2016 – Uznesenie č. 5/2016 v bode B2

ukladá prednostke MsÚ zabezpečiť vypracovanie autorského výkladu regulatívov zapracovaných v schválenom „Územnom pláne mesta Stupava, Október 2005“ v znení neskorších zmien a doplnkov (schválené MsZ v roku 2006), ktoré by sa aplikovali pri vydávaní územnoplánovacích informácií pre potreby žiadateľov o investičnú alebo podnikateľskú činnosť na území mesta Stupava v centrálnej mestskej zóne 1-stupňa.

T: júnové zasadanie MsZ.

Časová postupnosť práce:

1. podanie žiadosti spracovateľovi o predloženie cenovej ponuky,
2. predloženie cenovej ponuky Mestskému úradu v Stupave spracovateľom,
3. objednanie vypracovania u spracovateľa autorského výkladu regulatívov,
4. dodanie objednaného výkladu od spracovateľa.

Úloha je splnená na ¾, t. j. na 75 %.

## MsZ zo dňa 4.2.2016 – Uznesenie č. 7/2016 v bode C1

ukladá prednostke MsÚ, aby v spolupráci s OZ Via Terra zabezpečila predloženie návrhu prvých úprav v priestore „Malý park“ a to v súlade so zámermi mesta. Priestor bude zároveň slúžiť ako plocha pre oboznámenie verejnosti s celým zámerom „Slávnosti krajiny – Stupava 2020“.

T: 30.3.2016.

Časová postupnosť práce:

1. rokovanie s OZ Via Terra,
2. vypracovanie historicko-architektonického výskumu - musí vykonať BSK
3. udelenie mandátu OZ Via Terra (na základe odporúčacieho uznesenia MsZ č. 7/2016 v bode B s T: 30.6.2016) – nebolo udelené
4. predloženie návrhu prvých úprav v priestore „Malý park“.

Úloha je rozpracovaná na 1/4, t. j. na 25 %. MsÚ chce dať návrh na zrušenie tohto uznesenia, nakoľko ho nevedia vykonať z dôvodu, že nejde o majetok mesta Stupava.

## MsZ zo dňa 4.2.2016 – Uznesenie č. 28/2016

ukladá prednostke MsÚ pripraviť podklady pre podanie žiadosti ku projektu cezhraničnej spolupráce Slovensko – rakúskej pod názvom Intereg.

T: september 2016.

Časová postupnosť práce:

1. stretnutia so slovenskými a rakúskymi partnermi,
2. pripravenie podkladov pre podanie žiadosti na základe zverejnenia výzvy Úradom vlády.

Úloha je splnená na 1/2, t. j. na 50 %, tak isto ako na 14.-om júnovom MsZ, kvôli doposiaľ nezverejnenej výzve Úradu vlády.

## MsZ zo dňa 12.5.2016 – Uznesenie č. 59/2016 v bode D

žiada primátora mesta o poskytnutie relevantnej dokumentácie – zmluvy potvrdzujúcej budúci výnos zo spoločnosti Polygón Stupava, a.s. a tým aj oprávnenosti účtovania opravnej položky k tejto finančnej investícii.

Uznesenie bolo podpísané, avšak informácia o oprávnenosti účtovania opravnej položky nebola poskytnutá.

MsÚ vyhodnotil, že odpočtovať sa majú len uznesenia MsZ, ktorými sa ukladá splnenie určitej úlohy v určitom termíne, kedy je možné vyhodnotiť splnenie (percentuálne) úlohy v danom termíne. Ďalej sa vyjadril, že pri odporúčacom uznesení nie je možné určiť termín splnenia, a preto nie je ani možné odpočtovať splnenie (percentuálne) tohto uznesenia.

Podľa názoru hlavnej kontrolórky ide o uznesenie, v ktorom poslanci MsZ vyjadrili svoju vôľu, v tomto prípade žiadosť, ktorej by malo byť vyhovené. Nejde o uznesenie, ktoré sa len berie na vedomie, ale ide o žiadosť formou uznesenia, ktorého splnenie sa dá skontrolovať poskytnutím relevantnej dokumentácie.

## MsZ zo dňa 12.5.2016 – Uznesenie č. 60/2016 v bode B

ukladá prednostke MsÚ, aby zabezpečila prípravu nového VZN o rozpočtových opatreniach v spolupráci s ekonomickým oddelením.

T.: september 2016.

Časová postupnosť práce:

1. príkaz zamestnancovi na vypracovanie nového VZN o rozpočtových opatreniach,
2. vypracovanie nového VZN o rozpočtových opatreniach,
3. vyvesenie návrhu VZN o rozpočtových opatreniach.

Úloha je splnená na 2/3, t. j. na 66 %.

## MsZ zo dňa 12.5.2016 – Uznesenie č. 68/2016 v bode A

odporúča primátorovi mesta, aby v mene Mesta Stupava pokračoval v súdnom konaní vedenom pred Okresným súdom Malacky pod číslom konania: 7C 323/2015 proti odporcovi Polygón Stupava, a.s., ďalej zabezpečil doplnenie tejto súdnej žaloby o neplatnosť všetkých právnych úkonov, ktorými spoločnosť Polygón Stupava, a.s. previedla vlastníctvo k pozemkom vloženým Mestom Stupava do jej základného imania na obchodné spoločnosti Vardec, s.r.o., Pod kopcami, s.r.o., AOS Investment, s.r.o., a Hector Capital, s.r.o., ďalej zabezpečil podanie návrhu na vydanie predbežného opatrenia súdu, ktorým súd zakáže ďalšie prevody akékoľvek dispozičné úkony s pozemkami, ktoré mesto vložilo do základného imania spoločnosti Polygón Stupava, a.s.

Uznesenie bolo podpísané, avšak v súdnom konaní sa už nepokračuje.

## MsZ zo dňa 12.5.2016 – Uznesenie č. 68/2016 v bode B

odporúča primátorovi mesta, aby v mene Mesta Stupava splnomocnil poslanca Mestského zastupiteľstva v Stupave – JUDr. Štefana Haulíka bezplatným právnym zastupovaním Mesta Stupava, ako navrhovateľa v súdnom konaní vedenom pred Okresným súdom Malacky pod číslom konania: 7C 323/2015 proti odporcovi Polygón Stupava, a.s., ďalej splnomocnil poslanca Mestského zastupiteľstva v Stupave – JUDr. Štefana Haulíka bezplatným právnym zastupovaním Mesta Stupava, ako odporcu v súdnom konaní vedenom pred Krajským súdom v Bratislave pod číslom konania 5S227/2015

Uznesenie bolo podpísané, ale poslanec MsZ Stupava JUDr. Štefan Haulík nebol splnomocnený.

## MsZ zo dňa 12.5.2016 – Uznesenie č. 72/2016 v bode D

žiada primátora mesta, aby

- podnikol všetky potrebné kroky k vyhláseniu stavebnej uzávery v zmysle bodu A. tohto uznesenia,

- pokračoval v súdnom konaní vedenom pred Okresným súdom Malacky pod číslom konania: 7C 323/2015 proti odporcovi Polygón Stupava, a.s., resp. v prípade zastavenia tohto konania pre späťvzatie žalobného návrhu podal vo veci novú žalobu a zabezpečil doplnenie tejto súdnej žaloby o neplatnosť všetkých právnych úkonov, ktorými spoločnosť Polygón Stupava, a.s. previedla vlastníctvo k pozemkom vloženým Mestom Stupava do jej základného imania na obchodné spoločnosti Vardec, s.r.o., Pod kopcami, s.r.o., AOS Investment, s.r.o., a Hector Capital, s.r.o., ďalej zabezpečil podanie návrhu na vydanie predbežného opatrenia súdu, ktorým súd zakáže ďalšie prevody akékoľvek dispozičné úkony s pozemkami, ktoré mesto vložilo do základného imania spoločnosti Polygón Stupava, a.s.

- zabezpečil spracovanie návrhu zmeny územného plánu mesta Stupava s premietnutím rozhodnutia v časti C. tohto uznesenia, jeho prerokovanie v zmysle príslušných právnych predpisov a predloženie návrhu zmeny na rokovanie MsZ v Stupave,

- urýchlene dokončil proces obstarávania nového územného plánu mesta, v ktorom bude prioritne riešená dopravná situácia, rozvoj služieb, technickej infraštruktúry a ochrana životného prostredia, termín: apríl 2017.

Uznesenie bolo podpísané, avšak žiadosti nebolo vyhovené.

## MsZ zo dňa 20.6.2016 – Uznesenie č. 97/2016 v bode B

ukladá prednostke úradu, aby na najbližšom zasadnutí mestského zastupiteľstva predložila materiál o súhlase mestského zastupiteľstva o zriadení vecných bremien na pozemkoch vo vlastníctve mesta par. 2009/166, 2009/11 a par. 2009/196 k.ú. Stupava.

Úloha je podľa MsÚ v súčasnosti nesplniteľná, pretože materiál môže byť a bude predložený až po tom, ako nám oprávnená osoba predloží žiadosť o zriadenie vecného bremena. Bez takejto žiadosti je uznesenie nesplniteľné, preto MsÚ žiada o zrušenie tohto uznesenia. Zriadenie vecných bremien nebolo odsúhlasené.

## MsZ zo dňa 20.6.2016 – Uznesenie č. 100/2016

vyhovuje protestu prokurátora.

Časová postupnosť práce:

1. príprava VZN č. 1/2015 o podmienkach uskutočňovania územnej samosprávy v meste Stupava prostredníctvom zhromaždenia obyvateľov mesta,
2. vyvesenie návrhu nového VZN o podmienkach uskutočňovania územnej samosprávy v meste Stupava prostredníctvom zhromaždenia obyvateľov mesta, ktorým sa ruší VZN č. 1/2015
3. predloženie a schválenie návrhu nového VZN na MsR dňa 12.09.2016 a na MsZ dňa 19.09.2016.

Úloha je splnená na 3/3, t. j. na 100 %.

## MsZ zo dňa 20.6.2016 – Uznesenie č. 101/2016 v bode B

odporúča primátorovi mesta, aby predmetný dokument podpísal.

Časová postupnosť práce:

1. návrh Memoranda o spolupráci medzi mestom Stupava a Swisstrade marketing service, s.r.o. bol zverejnený dňa 21.06.2016,
2. Memorandum o spolupráci medzi mestom Stupava a Swisstrade marketing service, s.r.o. bolo zo strany investora podpísané dňa 26.08.2016 a zo strany mesta Stupava dňa 02.09.2016.

Odporúčanie je splnené na 100 %.

V Stupave, dňa 12.09.2016